893.
Na osnovu člana 12 i člana 46 stav 1 tač. 44 Statuta Opštine u okviru Glavnog grada - Golubovci ("Službeni list Crne Gore - opštinski propisi", broj 12/19), Skupština Opštine u okviru Glavnog grada - Golubovci, na Sjednici održanoj dana 10.05.2019. godine, donijela je-
ODLUKA
o Izmjenama i dopunama Odluke o uslovima, načinu i postupku za dodjelu nagrade Gradske opštine Golubovci
("Službeni list Crne Gore - opštinski propisi", br. 020/19 od 27.05.2019)
Član 1
U Odluci o uslovima, načinu i postupku za dodjelu nagrade Gradske opštine Golubovci ("Službeni list Crne Gore - opštinski propisi", broj 032/12 od 29.10.2012. godine), u nazivu Odluke, u članu 1, članu 2, članu 3 i članu 9, riječi "Gradske opštine Golubovci" zamjenjuju se riječima: "Opštine u okviru Glavnog grada - Golubovci" u odgovarajućem padežu.
Član 2
U članu 2, članu 3 i članu 13, riječi "Gradske opštine" zamjenjuju se riječju "Opštine", dok se u članu 3 riječ "područje", zamjenjuje riječju "teritorija" u odgovarajućem padežu.
Član 3
Član 5 mijenja se i glasi:
"Nagrada se sastoji od plakete i novčanog iznosa.
Plaketa nagrade "8. februar" je u obliku kvadratne posrebrene ravne ploče od metalne legure, dimenzija 200 x 150 x 5 mm, na kojoj se nalazi se grb, iznad kojeg je ispisan tekst: Opština u okviru Glavnog grada Golubovci. Na sredini plakete je ispisan tekst: Nagrada 8. Februar dodjeljuje se za najbolja ostvarenja, postignute rezultate i doprinos razvoju Opštine u okviru Glavnog grada - Golubovci; prostor za ispisivanje imena i prezimena dobitnika nagrade; prostor za ispisivanje naziva djela i stvaralaštva za koje je dodijeljena nagrada; Broj, prostor za ispisivanje rednog broja; prostor za ispisivanje godine u kojoj je nagrada dodijeljena; tekst: Predsjednik Žirija; Prostor za ime i potpis; tekst: Predsjednik Skupštine Opštine u okviru Glavnog grada - Golubovci; prostor za ime i potpis.
Plaketa je smještena u kutiji od pliša tamno-plave boje, dimenzija 230x190x20mm.
Član 4
U članu 7 stav 2 mijenja se i glasi:
"Obavještenje o pravu predlaganja kandidata za Nagradu objavljuje se na web stranici Opštine u okviru Glavnog grada - Golubovci, preko lokalnog radio emitera i u jednom dnevnom listu koji se distribuira na teritoriji Opštine, najkasnije do 30. novembra, godine za koju se nagrada dodjeljuje."
Član 5
U članu 8 stav 3 mijenja se i glasi:
"Predlozi se dostavljanju Opštini u okviru Glavnog grada - Golubovci, Žiriju za dodjelu nagrade, od. 01. do 31. decembra godine za koju se Nagrada dodjeljuje."
Član 6
U članu 9 stav 4 mijenja se i glasi:
"Žiri ima sekretara koji obavlja administrativne poslove za potrebe Žirija, a imenuje se iz reda službenika organa lokalne uprave."
Član 7
U članu 9a stav 3, briše se.
U članu 10 stav 1, riječi "preko sredstava javnog informisanja", brišu se.
Član 8
Član 11 mijenja se i glasi:
"Žiri donosi poslovnik o svom radu, kojim se uređuje način rada, kao i druga pitanja od značaja u postupku odlučivanja o dodjeli Nagrade.
Članovima Žirija pripada naknada za rad."
Član 9
Član 12 mijenja se i glasi:
"Sredstva za Nagradu i sredstva za rad Žirija obezbjeđuju se Budžetom Opštine u okviru Glavnog grada - Golubovci."
Član 10
Član 14 briše se.
Član 15 postaje član 14.
Član 11
Ova Odluka stupa na snagu osmog dana od dana objavljivanja u "Službenom listu Crne Gore - opštinski propisi".
Broj: 22-030/19-3098
Anovi, 10.05. 2019. godine
Skupština opštine u okviru Glavnog grada - Golubovci
Predsjednik Skupštine
Ratko Stijepović, s.r.